Mazda het sy CX-5-stoftrapper opgekikker - My Matzikama | My Matzikama
Die CX-5 is 'n belangrike modelreeks vir Mazda want dit verteenwoordig omtrent 25% van dié vervaardiger se wêreldwye verkope. In Suid-Afrika is dit verreweg Mazda se beste verkoper en kry sowat 350 nuwe CX-5'e elke maand nuwe base.
Die nuwe CX-5 het outomatiese hoogteverstellende LED-hoofligte en misligte, 'n nuwe ontwerp vir die 17 duim allooiwielvellings, lugversorging agter, 'n UBS-koppeling in die agterste armleuning en deurslotte wat vanself sluit – van die Active petrol-model. Dan is daar ook 'n nuwe ontwerp vir die 19 duim-allooivellings, leersitplekke, 'n elektries-verstelbare bestuurdersitplek en invou-truspieëls vanaf die die Dynamic-model af aan.
Die Individual-weergawe spog boonop met 'n 10 luidspreker BOSE-klankstelsel, 'n elektries-beheerde bagasiedeksel asook slim remhulp in stadsverkeer èn 'n bestuurder-waarskuwingstelsel as veiligheidseienskappe. Die nuwe bakontwerp bied 'n effe laer daklyn, "skoner" sykantpanele en 'n meer minimalistiese stilering.
Die nuwe CX-5-reeks sal van 1 Junie in plaaslike vertoonlokale wees en die pryse strek van R379 900 vir die intreevlak 2.0 l Active (handratkas) met voorwielaandrywing tot R557 500 vir die topmodel 2.2 l DE Akera viertrek met 'n outomatiese ratkas.
Paprikahoender in moutbier en lemoenBestaan telefoonetiket nog en is daar 'n ander stel etiketreëls vir selfone?